CELEX: 52006PC0577
Language: fi
Date: 2006-10-06
Title: Ehdotus neuvoston päätös Cotonoun sopimuksen 96 artiklan mukaisten Togon tasavallan kanssa käytyjen neuvottelujen päättämisestä tehdyn päätöksen 2004/793/EY muuttamisesta

Tärkeä oikeudellinen huomautus

|

52006PC0577

Ehdotus neuvoston päätös Cotonoun sopimuksen 96 artiklan mukaisten Togon tasavallan kanssa käytyjen neuvottelujen päättämisestä tehdyn päätöksen 2004/793/EY muuttamisesta  /* KOM/2006/0577 lopull. */  

	[pic] | EUROOPAN YHTEISÖJEN KOMISSIO |Bryssel 6.10.2006KOM(2006) 577 lopullinenEhdotusNEUVOSTON PÄÄTÖSCotonoun sopimuksen 96 artiklan mukaisten Togon tasavallan kanssa käytyjen neuvottelujen päättämisestä tehdyn päätöksen 2004/793/EY muuttamisesta(komission esittämä)PERUSTELUTKoska Togossa on esiintynyt toistuvasti demokratian periaatteiden ja ihmisoikeuksien loukkauksia, Euroopan unioni katsoi vuonna 2004, että maan poliittinen tilanne rikkoo tarkistetun Cotonoun sopimuksen[1] 9 artiklassa tarkoitettuja sopimuksen olennaisia osia, ja kävi Togon tasavallan kanssa sopimuksen 96 artiklan mukaiset neuvottelut.Togon hallitus antoi näissä neuvotteluissa 22 demokratian palauttamiseen ja ihmisoikeuksien ja perusvapauksien kunnioittamiseen liittyvää sitoumusta, joihin sisältyvät erityisesti seuraavat seikat:-  Demokratia palautetaan aloittamalla uudelleen sisäinen vuoropuhelu perinteisen opposition ja kansalaisyhteiskunnan kanssa, ja tähän liittyen vaalijärjestelmää tarkistetaan. Paikallis- ja parlamenttivaalit järjestetään tämän uudistetun vaalijärjestelmän mukaisesti. Hallinnon hajauttamista on tarkoitus vauhdittaa demokratiakehityksen vahvistamiseksi.-  Ihmisoikeuksia ja perusvapauksia lujitetaan. Hallitus on taannut kidutuksesta sekä muista epäinhimillisistä ja halventavista teoista pidättymisen, sananvapauden ja tiedonsaannin vapauden, oikeuden osallistua kokouksiin ja mielenosoituksiin sekä liikkumisvapauden. Lisäksi oli suunnitteilla kansallisen ihmisoikeuskomission samoin kuin audiovisuaali- ja tiedotusalan korkean viranomaisen ohjesääntöjen ja toimivaltuuksien tarkistaminen, poliittisten vankien vapauttaminen ja tutkintavankeudessa olevien henkilöiden tapausten käsittelyn nopeuttaminen.-  Oikeusvaltiota ja varsinkin oikeuslaitosta lujitetaan.Vuoden 2004 lopussa tilannetta pyrittiin toden teolla parantamaan ja useita sitoumuksia toteutettiin tai oltiin aikeissa toteuttaa.Presidentti Eyademan kuoltua 5. helmikuuta 2005 maa ajautui uuteen poliittiseen kriisiin, jonka tuloksena useissa sitoumuksissa peräännyttiin ja ihmisoikeustilanne heikkeni aiempaakin huonommaksi, etenkin 6. helmikuuta 2005 tehdyn ”perustuslaillisen" vallankaappauksen sekä huhtikuussa 2005 järjestettyjen, kiistanalaisten presidentinvaalien yhteydessä. Lähteestä riippuen näissä väkivaltaisuuksissa arvioidaan kuolleen 150–500 ihmistä. Väkivaltaisuuksien seurauksena 40 000 togolaista pakeni Beniniin ja Ghanaan. Tämä tilanne voitiin havaita neuvoston päätöksen ensimmäisellä seurantakäynnillä maassa heinäkuussa 2005.YK lähetti maahan kesäkuussa 2005 valtuuskunnan selvittämään tapahtumia, ja sen raportti huhtikuun presidentinvaaleja edeltäneistä, niiden aikana tapahtuneista ja niitä seuranneista ihmisoikeusloukkauksista julkaistiin syyskuussa 2005. Raportissa tuomitaan erityisesti rankaisemattomuuden käytäntö, jota hyödynsivät väärinkäytöksiin syyllistyneet, sekä armeijan rooli yhden puolueen vallassa pitämisessä.Oppositio on kiistänyt uuden presidentin, Faure Gnassingbèn, legitiimiyden. Euroopan parlamentti antoi 12. toukokuuta 2005 samansuuntaisen päätöslauselman.Kansainvälisen yhteisön painostuksesta uusi presidentti ryhtyi noudattamaan avoimuuspolitiikkaa. Pääministeriksi nimitettiin 8. kesäkuuta maltillisen opposition edustaja, ja useita maltillisen opposition edustajia sisältävä hallitus muodostettiin 20. kesäkuuta 2005. Muun muassa oikeusministerin salkku annettiin oppositiolle. Presidentti Gnassingbé ja hallitus ovat ottaneet poliittisen ohjelmansa keskiöön Euroopan unionille annettujen 22 sitoumuksen toteuttamisen.Sittemmin sitoumusten toteuttamiseksi on tapahtunut tasaista ja merkittävää edistystä. Tämä näkyy myös kahdessa uudessa, vuoden 2005 tapahtumien esille nostamassa kysymyksessä, jotka koskevat armeijan roolia ja pakolaisia. Toimia on toteutettu vaikeissa olosuhteissa konservatiivisen siiven pitäessä edelleen hallussaan osaa valtakoneistosta ja asevoimista.Maaliskuussa 2006 suoritetun toisen seurantakäynnin ja elokuuhun 2006 mennessä tapahtuneen poliittisen kehityksen yhteydessä havaitut tärkeimmät toimet voidaan tiivistää seuraavasti:-  Tiedotusvälineisiin sovelletaan uutta, elokuussa 2004 annettua lehdistön toimintaa säätelevää lakia, joka on yksi alueen liberaaleimmista. Julkisten tiedotusvälineiden tilanne on kohentunut henkilökultista luopumisen myötä; lisäksi ne ovat helpommin puolueiden ulottuvilla. Audiovisuaali- ja tiedotusalan korkean viranomaisen kokoonpanoa on muutettu.-  Oikeuden alalla presidentti Faure piti elokuussa 2005 puheen, jossa hän selkeästi tuomitsi oikeuslaitoksen hitauden ja korruptoituneisuuden. Vuoden 2005 tapahtumien yhteydessä pidätetyt poliittiset vangit, epänormaalin pitkää tutkintavankeutta kärsivät sekä vuoden 2001 jälkeen salaa pidätetyt 11 sotilashenkilöä on vapautettu. Pidätettyjen oloja vankiloissa on parannettu, ja YK:n kehitysohjelman (UNDP) kanssa on saatettu valmiiksi oikeuslaitoksen uudistusohjelma, jota aletaan panna täytäntöön.-  Togossa käytiin vuonna 2006 todellista poliittista vuoropuhelua Lomén puitesopimuksessa määritellyn perinteisen opposition kanssa huhtikuusta elokuuhun. Avoimelle asialistalle otettiin opposition pyynnöstä vaalijärjestelyjen lisäksi institutionaalisia kysymyksiä, armeijan uudistus, pakolaisongelma ja viimeisimpien presidentinvaalien aiheuttamat ristiriidat. Näiden keskustelujen tuloksena kaikki osapuolet allekirjoittivat 20. elokuuta yleispoliittisen sopimuksen, joka käsittelee kaikkia näitä kysymyksiä.-  Togon viranomaiset ovat ryhtyneet toimenpiteisiin armeijan uudistamiseksi erottamalla ulkoisen puolustuksen tehtävät sisäisen turvallisuuden tehtävistä ja rajoittamalla armeijan roolia siviiliasioissa. Asevoimille laaditaan parhaillaan uutta ohjesääntöä. Sotilaat korvattiin toukokuussa 2006 siviileillä valtiovarainhallinnon korkeissa tehtävissä, erityisesti tulli- ja verohallinnossa. Ensimmäisiä toimia poliisi- ja santarmilaitoksen lujittamiseksi ei ole toteutettu täysin avoimesti, mutta asian pitäisi jatkossa korjaantua.-  Pakolaisten paluun tärkein edellytys on pakolaisten luottamuksen palauttaminen. Hallitus on hyväksynyt pakolaisten paluusuunnitelman ja päättänyt, että oikeustoimiin ei ryhdytä rikkomuksiin syyllistyneitä vastaan. Lientynyt poliittinen ilmapiiri johti heinä-elokuussa 2006 merkittävään pakolaisten paluuvirtaan.Sitoumus 2-6, joka koskee rankaisemattomuuden käytännön lopettamista, on täysin toteuttamatta. Väärinkäytöksiin syyllistyneet eivät näytä saaneen minkäänlaisia rangaistuksia. YK:n ihmisoikeusvaltuutetun toimisto on kuitenkin avannut Loméssa toimipisteen, mikä on merkittävä positiivinen ja toivoa herättävä seikka.Demokratian palauttamiseen liittyen maan sisäisessä vuoropuhelussa on saavutettu yleispoliittinen yhteisymmärrys. Allekirjoitetussa sopimuksessa korostetaan sellaisen vaalijärjestelmän luomista, joka mahdollistaa parlamenttivaalien järjestämisen. Sopimus on edistyneempi kuin Euroopan unionille annetut sitoumukset, sillä siinä käsitellään muita perustavanlaatuisia kysymyksiä, jotka edistävät kestävää kansallista sovintoa, kuten perustuslain muutoksia ja armeijan uudistusta.Ratkaisevassa asemassa yhteistyön aloittamisessa uudelleen Togon kanssa ovat parlamenttivaalit. Useimmat keskustelukumppanit vahvistivat molemmilla seurantakäynneillä, että vaalien kunnolliseen valmisteluun ja etenkin luotettavien vaaliluetteloiden laadintaan on varattava aikaa. Vaalit on kuitenkin saatava järjestettyä ennen nykyisen parlamentin toimikauden päättymistä marraskuussa 2007.Togon viranomaisten päättäväisesti aloittamat toimet ovat olleet myönteisiä. Vaikka vuoden 2005 alkupuoliskon poliittinen kriisi hidasti 22 sitoumuksen toteuttamista alkuperäisessä aikataulussaan, tämänhetkisen kehityksen perusteella voidaan odottaa, että sitoumukset saadaan toteutettua 12–24 kuukauden kuluessa.Näiden seikkojen perusteella ja Cotonoun sopimuksen 9 ja 96 artiklan mukaisesti komissio ehdottaa neuvostolle, että 15. marraskuuta 2004 tehdyn neuvoston päätöksen voimassaoloaikaa pidennetään 24 kuukaudella, aiheellisia toimenpiteitä mukautetaan hiukan aiemmista EKR:istä jäljellä olevien varojen osalta ja että neuvosto tekee liitteenä olevan päätöksen.EhdotusNEUVOSTON PÄÄTÖSCotonoun sopimuksen 96 artiklan mukaisten Togon tasavallan kanssa käytyjen neuvottelujen päättämisestä tehdyn päätöksen 2004/793/EY muuttamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen Cotonoussa 23 päivänä kesäkuuta 2000 allekirjoitetun[2] ja Luxemburgissa 25 päivänä kesäkuuta 2005 tarkistetun[3] kumppanuussopimuksen ja erityisesti sen 96 artiklan,ottaa huomioon AKT–EY-kumppanuussopimuksen soveltamiseksi toteutettavista toimenpiteistä ja noudatettavista menettelyistä tehdyn neuvostossa kokoontuneiden jäsenvaltioiden edustajien välisen sisäisen sopimuksen[4] ja erityisesti sen 3 artiklan,ottaa huomioon komission ehdotuksen,sekä katsoo seuraavaa:(1) Cotonoun sopimuksen 96 artiklan mukaisten Togon tasavallan kanssa käytyjen neuvottelujen päättämisestä 15 päivänä marraskuuta 2004 tehdyssä neuvoston päätöksessä 2004/793/EY[5] säädetään, että päätös on voimassa 24 kuukautta sen tekemisestä, jotta aiheellisia toimenpiteitä voidaan seurata.(2) Presidentti Eyademan kuolemaa vuonna 2005 seurannut poliittinen kriisi oli odottamaton tapahtuma, joka esti Togon hallitusta pysymästä antamiensa sitoumusten alkuperäisessä toteutusaikataulussa, jolloin asetettuja tavoitteita ei voitu saavuttaa alunperin vaaditussa määräajassa.(3) Tämän seurantakauden päättyessä useat sitoumukset on toteutettu ja tärkeimmät jäljellä olevat sitoumukset ovat johtaneet konkreettisiin aloitteisiin. Useita Cotonoun sopimuksen olennaisten osien kannalta tärkeitä toimenpiteitä on kuitenkin vielä toteutettava,ON PÄÄTTÄNYT SEURAAVAA:1 artiklaJatketaan Cotonoun sopimuksen 96 artiklan mukaisten Togon tasavallan kanssa käytyjen neuvottelujen päättämisestä tehdyn päätöksen 2004/793/EY voimassaoloaikaa 24 kuukaudella 15 päivään marraskuuta 2008. Päätöstä tarkastellaan uudelleen säännöllisesti kuuden kuukauden välein.2 artiklaPäätöksellä 2004/793/EY käyttöön otetut toimenpiteet Cotonoun sopimuksen 96 artiklan 2 kohdan c alakohdassa tarkoitettuina aiheellisina toimenpiteinä säilyvät ennallaan lukuun ottamatta tämän päätöksen liitteenä olevassa kirjeluonnoksessa mainittuja mukautuksia.3 artiklaTämä päätös tulee voimaan päivänä, jona se tehdään. Se julkaistaan Euroopan unionin virallisessa lehdessä .Tehty Brysselissä […].Neuvoston puolestaPuheenjohtajaLIITEVastaanottaja: pääministeri, Togon tasavallan hallituksen päämiesArvoisa pääministeriEuroopan unioni pitää Cotonoun sopimuksen 9 artiklan määräyksiä erittäin tärkeinä. Ihmisoikeuksien kunnioittaminen sekä demokratian ja oikeusvaltion periaatteiden noudattaminen, joille AKT-maiden ja EU:n kumppanuus perustuu, ovat kyseisen sopimuksen olennaisia osia ja siis suhteidemme perusta.Euroopan unioni katsoi vuonna 2004, että Togon poliittinen tilanne rikkoo näitä olennaisia osia, ja käynnisti huhtikuussa 2004 sopimuksen 96 artiklan mukaiset neuvottelut, joissa hallitus antoi 22 sitoumusta. Neuvottelut johtivat päätelmiin, jotka annettiin hallituksen päämiehelle tiedoksi 15 päivänä marraskuuta 2004 päivätyssä kirjeessä.Aiheellisiin toimenpiteisiin kuului 24 kuukauden seurantajakso, joka päättyy 14 päivänä marraskuuta 2006. Tämän jakson aikana on käyty tehostettua poliittista vuoropuhelua, josta ovat osoituksena muun muassa neuvoston ja komission yhteiset seurantakäynnit heinäkuussa 2005 ja maaliskuussa 2006.Annettujen sitoumusten seurannassa havaittiin, että tilanne parani huomattavasti vuoden 2004 lopussa mutta heikkeni vuoden 2005 tapahtumien yhteydessä presidentti Eyademan kuoleman jälkeen. Kesäkuusta 2005 alkaen on noudatettu avoimuuspolitiikkaa, ja tämänhetkinen tilanne on selkeästi parempi ja vakaampi hiljattain tehdyn yleispoliittisen sopimuksen mukaisesti, mistä kiitos viranomaisille ja kaikille togolaisille osapuolille.Keskeisimmistä aloitteista olemme kiinnittäneet huomiota erityisesti seuraaviin:-  avoimuuteen perustuvan hallituksen muodostaminen sisällyttäen siihen opposition jäseniä;-  uuden lehdistön toimintaa säätelevän lain täytäntöönpano, julkisten tiedotusvälineiden pyrkimykset tasapuolisempaan uutisointiin ja muutokset audiovisuaali- ja tiedotusalan korkean viranomaisen kokoonpanossa;-  oikeuslaitoksen uudistusohjelman hyväksyminen, vuoden 2005 tapahtumien yhteydessä pidätettyjen poliittisten vankien vapauttaminen ja vankilaolojen parantaminen;-  todellisen poliittisen vuoropuhelun käyminen maan sisällä siten, että kaikki osapuolet ovat yhdessä pohtineet avoimelle esityslistalle otettuja ongelmia. Vuoropuhelu johti poliittiseen sopimukseen, jonka kaikki osapuolet allekirjoittivat 20 päivänä elokuuta 2006. Allekirjoitetun sopimuksen päämääränä on luoda perusta kestävälle kansalliselle sovinnolle, ja se ylittää Euroopan unionille annetut sitoumukset. Vaalien järjestämiseen ja rankaisemattomuuden käytäntöön liittyvien kysymysten lisäksi siinä käsitellään pyrkimyksiä perustuslain ja armeijan uudistamiseen;-  yhteisymmärryspöytäkirjan allekirjoittaminen 10 päivänä heinäkuuta 2006 YK:n ihmisoikeusvaltuutetun toimiston kanssa toimipisteen avaamisesta Loméssa. Toimiston tehtävänä on auttaa Togon hallitusta ja seurata ihmisoikeustilannetta.Olemme lisäksi panneet merkille, että myös sellaisia toimia on alettu toteuttaa, jotka eivät varsinaisesti sisälly 22 sitoumukseen, mutta jotka liittyvät niihin. Tällaisia ovat armeijan uudistus, jossa ulkoiset puolustustehtävät erotetaan sisäiseen turvallisuuteen liittyvistä tehtävistä, sekä pakolaisongelman käsittely, jossa ensimmäinen tehtävä on luottamuksen palauttaminen.Kaikki toteutetut toimet vaikuttavat epäilemättä demokratian ja ihmisoikeuksien kunnioittamisen palauttamiseen sekä edistävät annettujen sitoumusten noudattamista.Tässä yhteydessä Euroopan unioni haluaa tuoda esiin erityiset odotuksensa:-  toteutettujen edistysaskelten vakiinnuttaminen, jonka vahvistavat tulevat vaalit;-  sellaisen kaikkien osapuolten hyväksymän ja yleispoliittisessa sopimuksessa määritellyn vaalijärjestelmän käyttöönotto, jolla parlamenttivaalit voidaan käydä vapaasti ja rehellisesti;-  oikeudellisen kehyksen määrittely poliittisten puolueiden rahoitukselle;-  hajauttamisen jatkaminen;-  rankaisemattomuuden käytännön murtaminen 15 päivänä marraskuuta 2004 päivätyn kirjeemme liitteessä olevan sitoumuksen 2-6 mukaisella tavalla sekä ihmisoikeuksien kunnioittamista koskevat takuut sitoumuksen 2-1 mukaisina;-  kansallisen ihmisoikeuskomission ohjesääntöjen tarkistus ja komission kokoonpanon uudistaminen.Togon myönteisen kehityksen ja vielä tekemättömien parannusten vuoksi Euroopan unioni on päättänyt jatkaa 15 päivänä marraskuuta 2004 tehdyn päätöksen seurantajaksoa siten, että se kestää 48 kuukautta, jotta Togon viranomaisilla on aikaa toteuttaa kaikki antamansa sitoumukset.Aikaisemmassa, 15 päivänä marraskuuta 2004 päivätyssä kirjeessä ilmoittamiemme aiheellisten toimenpiteiden soveltamista jatketaan.Tässä yhteydessä kuudennesta ja seitsemännestä EKR:stä jäljellä olevat varat otetaan käyttöön aiheellisten toimenpiteiden tavoitteiden mukaisesti: niillä tuetaan parlamenttivaalien järjestämistä, rahoitetaan teknisen yhteistyön välinettä muun muassa 22 sitoumuksen toteutuksen tukemiseksi, tuetaan oikeuslaitoksen uudistamiseen ja ihmisoikeusvalistukseen tähtäävää ohjelmaa sekä rahoitetaan voimakkaasti työvoimavaltaisten alojen sosiaalista ohjelmaa.KunnioittavastiTehty Brysselissä […]Komission puolesta | Neuvoston puolesta |[1] EUVL L 287, 28.10.2005, s. 4.[2] EYVL L 317, 15.12.2000, s. 3.[3] EUVL L 287, 28.10.2005, s. 4.[4] EYVL L 317, 15.12.2000, s. 376.[5] EUVL L 349, 25.11.2004, s. 17.